આ રૈવતગિરિ મહાતીર્થમાં વસવાના પ્રભાવથી ત્યાંથી મરીને હું તીર્યંચભવનો ત્યાગ કરી સીધી તમારી પુત્રી તરીકે અહીં જન્મ પામી છુ. હવે અત્યંત રૂપવાન દેહ હોવા છતાં મને વાનારીનું મુખ મળવાનું કારણ આપ સાંભળો! તે આમ્રવૃક્ષની ગાઢ ડાળીઓના સમુહમાં ફસાયેલું મારું આ શરીર ડાળીના ઝૂકાવાથી ધીમે ધીમે અમલકીર્તિ નદીના જળમાં પડવાથી મનોહારી રૂપને ધારણ કરનારું બન્યું, પરંતુ મારું મુખ ગીચઝાડીમાં ફસાયેલું જ રહેવાના કારણે નદીના સુપવિત્ર જળથી વંચિત રહેલા મારા તે મસ્તકને આપ તરત જ તે નદીના પાવન જળમાં પડી ધ્યો જેથી હું મુખ સહિત સર્વાંગી સુંદરપણાણે પામી શકું. આ પરદેશીપુરુષે વર્ણવેલા રૈવતગિરિ મહાતીર્થના માહાત્મ્યના શ્રવણથી મને જાતીસ્મરણજ્ઞાન પ્તાપ્ત થયેલ છે, જેનાથી આ સઘળો વૃતાંત કહેવા સમર્થ બની છુ.